**קול קורא מקוון להגשת בקשות להיכלל במאגר מועמדים שיכהנו כחברי וועדה- נציגי ציבור בוועדות שחרורים**

**מאגר מועמדים**

הנהלת בתי המשפט (להלן: המערכת) מודיעה בזאת על הקמת מאגר מועמדים לשמש חברי ועדות -נציגי ציבור בוועדות השחרורים במחוזות השונים, במותב על פי **חוק שחרור על תנאי ממאסר התשס"א – 2001** (להלן: החוק).

**תנאי סף**

1 . השכלה אקדמית ממוסד אקדמי מוכר על ידי המועצה להשכלה גבוהה או בעל רישיון פעולה בישראל מאת המועצה להשכלה גבוהה, בתחומים כדלהלן: קרימינולוגיה, עבודה סוציאלית, פסיכולוגיה, פסיכיאטריה או חינוך (בתחום החינוך נדרש ניסיון של מי שמכהן או כיהן כאיש חינוך בכיר והוא בעל ניסיון מעשי בתחום החינוך).

2 . חמש שנות ניסיון באחד מן התחומים שפורטו בסעיף 1 לעיל לשם מינוי כחבר ועדת שחרורים **רגילה**.

3 . עשר שנות ניסיון באחד מן התחומים שפורטו בסעיף 1 לעיל לשם מינוי כחבר ועדת שחרורים **מיוחדת**.

**תנאי מיון**

המיון הראשון ייערך על בסיס החומר הכתוב, על מנת לבדוק האם המועמד עומד בתנאי הסף הקבועים בחוק והמפורטים לעיל . המועמדים שיעברו מיון ראשוני, מועמדותם תידון בפני הוועדה המייעצת לשר המשפטים על סמך החומר הכתוב או בראיון אישי. בחירת המועמדים תיעשה בין היתר בהתאם לצרכי המערכת.

המערכת איננה מתחייבת להזמין מי מהמועמדים לריאיון בפני הוועדה המייעצת או למנותם כחברי וועדה - נציגי ציבור. מובהר כי אין במתן המינוי כנציג ציבור משום התחייבות להזמין את נציג הציבור למינימום מסויים של דיונים בועדות שחרורים, או בכלל.

**הגשת מועמדות באופן מקוון**

מועמדות יש להגיש על גבי "שאלון למועמד" בלבד, בצירוף:

1 . קורות חיים עדכניים.

2 . תעודות המעידות על השכלה (ממוסד אקדמי המוכר על-ידי המועצה להשכלה גבוהה או בעל רישיון פעולה בישראל מאת המועצה להשכלה גבוהה, ורישיון תקף).

3 . תמונת פספורט.

4 . צילום תעודת זהות.

5 . המלצות.

6 . לעוסקים בתחומים פסיכולוגיה ועבודה סוציאלית, יש לצרף רישיון בתוקף.

7 . טופס הצהרה והתחייבות.

8 . טופס הסכמה למסירת מידע מהמרשם הפלילי.

9. עלון לנבדק.

10 . שאלון אישי לצורכי קביעת התאמה ביטחונית.

את השאלונים בצירוף כל המסמכים המפורטים לעיל , יש להגיש באופן מקוון להנהלת בתי המשפט **באמצעות מערכת להגשת מועמדות מקוונת בלינק -** <https://paroleboardmember.court.gov.il/> בין התאריכים **21.3.2023-18.4.2023** .מובהר כי טפסי מועמדות אשר יוגשו לאחר המועד האמור לא יטופלו. מועמדים אשר לא ישלימו את המסמכים והפרטים החסרים תוך 5 ימים מיום קבלת הודעה על כך, הטיפול במועמדותם תופסק.

אם עד ליום 27.4.2023לא יתקבל אישור על תקינות הבקשה על כל מסמכיה או דרישה להשלמת מסמכים, עליך להודיע על כך בדוא"ל ואו לצרף המסמכים החסרים עד לתאריך 1.5.2023 לדוא"ל: **Vadotshnz2024@Court.gov.il**

**המועמדים שלא יפעלו כאמור, הטיפול במועמדותם יופסק.**

נציגת המשרד אליה ניתן להפנות כל שאלה ובירור הינה הגברת ציפי טוקר באמצעות הדוא"ל **Vadotshnz2024@Court.gov.il** או למזכירות בטלפונים 074-7481708 074-7481751

פרטים, מידע, טפסים ושאלון למועמד ניתן לקבל באתר האינטרנט של הנהלת בתי המשפט: www.court.gov.il ועדות שחרורים.

**האמור לעיל בלשון זכר,משמע גם בלשון נקבה ולהיפך .**

**במתן ההמלצות תפעל הוועדה למתן ביטוי הולם, בנסיבות העניין לייצוגן של אוכלוסיות שונות.**

**הוועדה הממליצה רואה חשיבות רבה במתן ייצוג הולם ושילוב אוכלוסיות הגיוון השונות בקרב חברי המותב: בני שני המינים, אנשים עם מוגבלות, בני האוכלוסיה הערבית לרבות הדרוזית והצ'רקסית, בני האוכלוסיה החרדית ומי שהוא או אחד מהוריו נולדו באתיופיה וכד' .**

|  |  |  |
| --- | --- | --- |
| www.court.gov.il |  |  |